da da nb da sv da da da da da da da da da da da en da en da da da da da en sv da da hbs_lat sv hbs_lat fi pl da nl da de da da da da es da da da da da da sv da da es da da da da da da en da da de nb da es da da da da da da da da da da en da da da da da da da da da da da da da da da nb da nn id da da da da da da da da da da da da en da en da da da da da da en sv da da hbs_lat sv hbs_lat fi da pl da nl da de da da da da nb da nb en da sv da da da da pt nn da da nn nb da da en en da da da da de da da da en de da en en da en sv sv da
Pressemeddelelse: Niels Olsen åbnede Bakken
Gå til - Mad & Drikke
Gå til - Firma & Grupper
Velkommen til sæson 437!
Niels Olsen, Bakkens direktør, julemanden og et helt orkester tager årets første tur i Rutschebanen fra 1932.
Fredag eftermiddag slog Bakken Dronningeporten op til forlystelsesparkens 437. sæson og fik til åbningen assistance fra skuespiller Niels Olsen, der i efteråret og frem til jul indtager Cirkusrevyens telt i selskab med Ørkenens Sønner. Dagen startede med sne, men verdens ældste forlystelsespark lod sig ikke kue af vejret og leverede en eftermiddag fyldt med solrigt forår, fantastisk stemning og sus i maven.
”Vi er her for at skabe glæde, for at begejstre og for at levere gode oplevelser. Derfor er det en kæmpe glæde, at vi nu har mulighed for også at have åbent i skolernes efterårsferie og i juleperioden. Vi debuterede med sæsonudvidelserne sidste år med stor succes, og vi gentager succesen i år. Derfor er det også med stor fornøjelse og glæde, at vi fra 31. oktober får besøg af Ørkenens Sønner i Cirkusrevyens telt, hvor de skal optræde med den helt nye forestilling En fez i en hornlygte."
Sådan åbnede administrerende direktør Nils-Erik Winther sin tale, da han med hjælp fra skuespiller og søn af ørkenen Niels Olsen officielt åbnede Bakken.
Niels Olsen: Hamrende god idé med jul på Bakken
”Det var for alvor, da jeg kom med i Cirkusrevyen for første gang i 1996, at jeg lærte Bakken at kende, selvom jeg har boet i Skovshoved og er kommet på Bakken med min datter. Når man er med i revyen og kommer herude dagligt mærker man, at Bakken er det mest folkelige sted - og folkeligt på den fede måde. Derfor var det også en hamrende god idé at begynde at holde åbent herude i efteråret og i julen, og vi glæder os helt vildt i Ørkenens Sønner til at indtage teltet op mod jul - der er noget om snakken, der er sjovest på Bakken," sagde Niels Olsen i sin tale, inden han drejede nøglen om i den store hængelås på Dronningeporten og officielt åbnede Bakkens 437. sæson.
Efter den ceremonielle åbning var der rundtur på Bakken med musik og gøgl ved orkestret Come and see te Zirkus og Morten Eisner i forklædning som Professor August som konferencier. Niels Olsen og Bakkens direktør Nils-Erik Winther prøvede kræfter ved Kraftprøven, spillede Klask i Hulen og tog sæsonens første tur i Rutschebanen fra 1932.
Niels Olsen har spillet sammen med Ørkenens Sønner, siden komikerkvartetten blev dannet tilbage i 1991. Ørkenens sønner tæller foruden skuespiller Niels Olsen også skuespillerne Søren Pilmark, Henrik Koefoed og Asger Reher.
Kort om Bakkens nye aktiviteter i 2019
Forlystelsesparkens succesfulde sæsonudvidelser fra 2018, Efterår på Bakken og Jul på Bakken, fortsætter i 2019 og har givet anledning til et generelt øget fokus på tematisering og udsmykning i parken forbindelse med årstider og højtider - i år fx med et nyt univers med kreative værksteder mm. i forbindelse med Påske på Bakken, mens Efterår på Bakken udvides med et nyt halloween-tema i en del af parken.
Bakken udvider også sit repertoire inden for revy og komik og satser i år også på comedy. Hver fredag aften i juni vil en række kendte komikere lave stand up på en mindre scene etableret foran Bakkens Friluftsscene.
Ørkenens Sønner optræder i Teltet på Bakken med deres nye forestilling En fez i en hornlygte fra 31. oktober til 21. december 2019. Hver fredag aften i maj måned er der som noget nyt livemusik på Bakkens beværtninger.
Bakkens klassiske børneforlystelse HipHop, der minder lidt om et mini bungi jump, skiftes ud med en helt ny model, der også kan rumme voksne, så HipHop fra i år er en familieforlystelse. Bakken byder derudover et helt nyt pandekagehus velkommen i parkens restaurations-familie, og i den nye restaurant Mad & Mat kan man opleve Bakkens længste buffet med indslag fra det danske og svenske køkken. Dertil kommer en række nye spil og øvrige aktiviteter.
Send mail til presse@bakken.dk
Kultur, Event, Åbning, Niels Olsen
Se flere billeder her!
Flere pressemeddelelser fra Bakken
Påskeløjer for hele familien
MGP-stjernerne og Ramasjang Mysteriet kommer til Bakken i påsken, og alle er inviteret med. Tag børnene og resten af familien under armen og kom i festlig forårsstemning på Bakken i Dyrehaven:
Den 24. april er det Forskningens Døgn i Danmark, og det markerer Bakken med et indslag i uhyggens tegn. For hvad er det, der sker, når vi bliver skræmte og forskrækkede? Og hvorfor opsøger vi overhovedet oplevelser, der skræmmer os og får adrenalinen til at pumpe?
I weekenden åbnede verdens ældste forlystelsespark for første gang nogensinde for gæster i juleperioden. I den anledning steg et dusin julemænd, Pjerrot, Bakkens direktør og flere end 100 gæster på veterantoget i København for lade sig fragte til Klampenborg Station.
Bakken åbner med stort juletema
Fredag d. 23. november åbner Bakken for første gang i sin 435 år lange historie for gæster i juleperioden. Fem weekender i træk inviterer forlystelsesparken til julemarked, julefrokoster, julegøgl, julelys, sjove forlystelser og masser af hyggelig julestemning.
Børnehavebørn gjorde Pjerrots hus efterårsklart til ny sæson
Solen stod fra en skyfri klar oktoberhimmel, da storegruppen fra Lyngby Menighedsbørnehave i formiddags kyndigt bistod Pjerrot med at efterårsdekorere hans hus med solsikker.
Bakken klar med ny efterårssæson: farverig høstfest for alle
Fredag den 12. oktober åbner Bakken for første gang i sin 435 år lange historie for gæster i efterårsferien. Ti dage i træk inviterer forlystelsesparken til en eventyrlig og smuk efterårssæson under temaet ’Høstfest’.
Ekstra pigtrådskoncerter i september
Også i år har Bakken hver tirsdag i august budt gæsterne op til fantastiske pigtrådskoncerter på Friluftsscenen. Koncerterne er så populære blandt publikum, at festen nu fortsætter ind i september:
Se flere billeder Se flere billeder
Køb turbånd online og spar! KØB ONLINE
Tilbage til Mad & Drikke
Caféer, Is & Fastfood
Gå til Mad & Drikke
Tilbage til Firma & Grupper